《题谢大行起东太君荣节卷》
明代·张萱

三从誓一往，杀身良不难。所贵在□□，一死重泰山。

贞哉邦之媛，荼蓼备险艰。妇顺与母仪，慈母为严君。

茕茕四十年，拮据难具陈。鹓雏出丹穴，九万今扶抟。

騑騑美皇华，星轺何间关。我母训以忠，努力期鼎铉。

忠臣必孝子，先哲有遗言。含笑泉下人，揭日天上纶。

千秋垂琬琰，芬芳披九垠。敢告彼师氏，内则此不刊。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。